ระเบียบกรุงเทพมหานครระเบียบกรุงเทพมหานครว่าด้วยเงินกองทุนเสาชิงช้ากรุงเทพมหานครพ.ศ.๒๕๕๐ เพื่อให้การบริหารเงินกองทุนเพื่อการบูรณะเสาชิงช้ากรุงเทพมหานคร เป็นไปอย่างมีประสิทธิภาพ รวดเร็ว ตามเจตนารมณ์ของกรุงเทพมหานครอาศัยอำนาจตามความในมาตรา ๔๙ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ ประกอบกับข้อ ๕ และข้อ ๒๐ แห่งข้อบัญญัติกรุงเทพมหานคร เรื่อง วิธีการงบประมาณพ.ศ. ๒๕๒๙ ผู้ว่าราชการกรุงเทพมหานคร จึงกำหนดระเบียบว่าด้วยเงินกองทุนเสาชิงช้า กรุงเทพมหานครขึ้นไว้ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยเงินกองทุนเสาชิงช้ากรุงเทพมหานคร พ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดา ระเบียบ ข้อบังคับ ประกาศ หรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ในระเบียบนี้หน่วยงาน หมายความว่าหน่วยงานตามกฎหมายว่าด้วยระเบียบบริหารราชการกรุงเทพมหานครและส่วนราชการตามประกาศกรุงเทพมหานครว่าด้วยการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานครที่ไม่ต่ำกว่าระดับกองคณะกรรมการ หมายความว่าคณะกรรมการบริหารเงินกองทุนเสาชิงช้ากรุงเทพมหานครเงินกองทุน หมายความว่าเงินกองทุนเสาชิงช้า กรุงเทพมหานครข้อ ๕เงินกองทุนได้มาจาก(๑) เงินที่มีผู้บริจาคเพื่อสมทบเข้ากองทุน(๒) เงินซึ่งได้มาจากการจำหน่ายหรือให้เช่าวัตถุมงคลหรือของที่ระลึกที่เกี่ยวกับการดำเนินงานบูรณะเสาชิงช้า หรือที่เกี่ยวข้อง(๓) ดอกผลจากเงินกองทุนข้อ ๖ให้มีคณะกรรมการ ประกอบด้วย ผู้ว่าราชการกรุงเทพมหานครหรือ รองผู้ว่าราชการกรุงเทพมหานครที่ผู้ว่าราชการกรุงเทพมหานครมอบหมาย เป็นประธานกรรมการปลัดกรุงเทพมหานคร รองปลัดกรุงเทพมหานคร สั่งราชการสำนักการคลัง สำนักผังเมือง และสำนักงานกฎหมายและคดีผู้อำนวยการสำนักการคลัง ผู้อำนวยการสำนักผังเมือง ผู้อำนวยการสำนักการโยธา ผู้อำนวยการสำนักวัฒนธรรมกีฬาและการท่องเที่ยวผู้อำนวยการสำนักงานเศรษฐกิจการคลัง ผู้อำนวยการสำนักงานกฎหมายและคดี เป็นกรรมการ ผู้อำนวยการกองการเงินเป็นกรรมการและเลขานุการกับให้คณะกรรมการแต่งตั้ง ผู้ช่วยเลขานุการไม่เกิน ๒ คนข้อ ๗ให้คณะกรรมการมีอำนาจหน้าที่ ดังนี้(๑) ควบคุมงบประมาณรายรับ รายจ่าย ของกองทุน(๒) พิจารณากำหนดประเภท อัตราค่าใช้จ่าย เพื่อบูรณะปฏิสังขรณ์ การบำรุงรักษา เสาชิงช้าและค่าใช้จ่ายเกี่ยวกับกิจการที่เกี่ยวข้อง(๓) พิจารณากำหนดและการควบคุมดำเนินการ การจัดกิจกรรมที่เกี่ยวข้องและหรือเพื่อการจัดหารายรับเข้ากองทุน(๔) แต่งตั้งคณะอนุกรรมการเพื่อทำหน้าที่ตามที่คณะกรรมการมอบหมาย(๕) เรียกข้าราชการและลูกจ้างของกรุงเทพมหานครมาชี้แจงสอบถาม หรือให้ข้อเท็จจริงหรือเชิญข้าราชการหรือลูกจ้างของส่วนราชการอื่น รัฐวิสาหกิจหรือบุคคลที่เกี่ยวข้องมาสอบถามหรือให้ข้อเท็จจริง รวมทั้งเรียกเอกสารจากหน่วยงาน(๖) พิจารณาดำเนินการตามที่ผู้ว่าราชการกรุงเทพมหานครมอบหมายข้อ ๘กองทุนอาจมีค่าใช้จ่าย ดังนี้(๑) ค่าใช้จ่ายในการบูรณะ ปฏิสังขรณ์ หรือบำรุงรักษาเสาชิงช้าและส่วนที่เกี่ยวข้อง(๒) ค่าใช้จ่ายในการจัดพิธีกรรม หรือการจัดงานตามประเพณีที่เกี่ยวข้อง(๓) ค่าใช้จ่ายในการจัดหาไม้ หรืออุปกรณ์ที่เกี่ยวข้องเพื่อการเปลี่ยนแปลงปรับปรุง เสาชิงช้า(๔) ค่าใช้จ่ายอื่นๆ ที่เกี่ยวข้องข้อ ๙ให้กรุงเทพมหานคร เปิดบัญชีเงินฝากไว้กับธนาคารของรัฐที่ผู้ว่าราชการกรุงเทพมหานครเห็นชอบ โดยใช้ชื่อบัญชีว่า กองทุนเสาชิงช้ากรุงเทพมหานครข้อ ๑๐การสั่งก่อหนี้และอนุมัติเบิกเงินกองทุนให้เป็นอำนาจและภายในวงเงิน ดังนี้(๑) ปลัดกรุงเทพมหานคร ไม่เกิน ๑๐ ล้านบาท(๒) ผู้ว่าราชการกรุงเทพมหานคร เกินกว่า ๑๐ ล้านบาทข้อ ๑๑เมื่อหน่วยงานได้รับความเห็นชอบจากคณะกรรมการให้ดำเนินกิจกรรมหรือโครงการเพื่อการบูรณะเสาชิงช้าหรือที่เกี่ยวข้องตลอดจนกรอบวงเงินในการก่อหนี้แล้วให้กองการเงิน สำนักการคลังโอนเงินกองทุนดังกล่าวให้หน่วยงานที่รับผิดชอบโดยตรงและให้หน่วยงานนั้นดำเนินการจัดหาหรือก่อหนี้ผูกพันตามวงเงินโดยปฏิบัติตามข้อบัญญัติหรือระเบียบที่เกี่ยวข้องการรับเงินการเบิกจ่ายเงิน การเก็บรักษาเงิน การนำส่งเงิน การตรวจเงิน การพัสดุ ให้ดำเนินการตามข้อบัญญัติกฎ ข้อบังคับ ระเบียบหรือคำสั่งที่กรุงเทพมหานครใช้บังคับข้อ ๑๒ให้กองการเงิน สำนักการคลัง มีหน้าที่รับจ่ายเงินฝากเงิน เก็บรักษาเงิน ทำบัญชีรับ จ่าย รวมทั้งสรรพบัญชี หรือทะเบียนอื่นใดเท่าที่จำเป็นและบรรดาเอกสารหลักฐานในการเบิกจ่ายเงินตามระเบียบและเก็บรวมรักษาไว้ให้ครบถ้วนพร้อมที่จะให้ทำการตรวจสอบได้เมื่อสิ้นปีงบประมาณให้รายงานการรับ การจ่ายเงินประจำปี และยอดเงินคงเหลือให้ผู้ว่าราชการกรุงเทพมหานครทราบข้อ ๑๓การถอนเงินฝากตามข้อ ๙ ให้เป็นอำนาจของปลัดกรุงเทพมหานครหรือรองปลัดกรุงเทพมหานครซึ่งปลัดกรุงเทพมหานครมอบหมายกับ ผู้อำนวยการสำนักการคลัง รองผู้อำนวยการสำนักการคลังซึ่งผู้อำนวยการสำนักการคลังมอบหมายหรือหัวหน้าส่วนราชการในสังกัดสำนักการคลังลงลายมือชื่อร่วมกันข้อ ๑๔ในกรณีที่ไม่มีกำหนดไว้ในระเบียบนี้ ให้เสนอผู้ว่าราชการกรุงเทพมหานครพิจารณาสั่งการเป็นกรณีๆไปข้อ ๑๕ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่งเพื่อปฏิบัติการให้เป็นไปตามระเบียบนี้ประกาศณ วันที่ ๑๕ มิถุนายน พ.ศ. ๒๕๕๐อภิรักษ์โกษะโยธินผู้ว่าราชการกรุงเทพมหานครวัชศักดิ์/ผู้จัดทำ๑๘กรกฎาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๘๓ ง/หน้า ๔๖/๑๑ กรกฎาคม ๒๕๕๐